**Formål**

Ivareta sikkerheten for barn som sover i barnehagen

Formålet med denne rutinen er at barna ikke skal kunne skade seg på gjenstander, snorer, stropper eller annet utstyr, og at de ikke på egenhånd skal kunne stå opp uten tilsyn.

**Tiltak**

Barnehagen har en tilstedeværende sovevakt som har tilsyn med alle barn som sover i barnehagen, - både inne og ute. Leder avgjør hvem som skal se til barna.

**Soving i seng/på madrass**

Barn som sover inne, ligger som hovedregel i seng eller på madrass. Det forekommer også at barn sover inne i vogn Det må tilstrebes at barna sover i rom med transparens til nærmeste rom.

**Soving i vogn:**

For barn som sover i vogn, må personalet sjekke at det ikke er løse snorer eller stropper på vogn og vognpose, kosedyr, lue m/snor eller smokk.

Vognselen skal sitte tett på kroppen uten at den oppleves stram eller ubehagelig. Selen må alltid reguleres i forhold til barnets påkledning. Sikkerheten må ivaretas både av den som legger barnet og av den som har tilsyn senere.

Dersom det av spesielle grunner gjøres unntak fra denne rutinen, skal dette avtales skriftlig med foreldrene.

Barnehagens praksis skal gjøres kjent for alle ansatte. Det informeres om barnehagens praksis i forbindelse med opplæring av nyansatte.